Държавен вестник, бр. 77, 2004 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  77
1. организира, ръководи, контролира и от-
говаря за дейността на главната дирекция, из-
готвя анализи, предлага проекти на решения на
министъра на транспорта и съобщенията;
2. отчита своята работа пред министъра на
транспорта и съобщенията и носи отговорност
за своевременното събиране на приходите и
целесъобразното и законосъобразното разход-
ване на бюджетните средства;
3. контролира спазването на ЗГВ и на под-
законовите нормативни актове, като издава за-
дължителни предписания в предвидените от
закона случаи;
4. организира и участва в разработването
на нормативни актове в областта на граждан-
ското въздухоплаване;
5. утвърждава длъжностното и поименното
щатно разписание на ГД “ГВА”;
6. утвърждава длъжностните характеристи-
ки на служителите на ГД “ГВА”;
7. издава заповеди, свързани със служебни-
те и трудовите правоотношения на служители-
те на ГД “ГВА”;
8. издава лицензи в предвидените от Закона
за гражданското въздухоплаване случаи;
9. издава, организира и контролира издава-
нето на разрешения, разрешителни, свидетел-
ства, удостоверения и одобрения в случаите,
предвидени в закон или в международен дого-
вор, страна по който е Република България;
10. налага административни наказания или
принудителни административни мерки, пре-
кратява, спира, отнема или ограничава права-
та, произтичащи от издадените лицензи, разре-
шения, разрешителни, свидетелства, удостове-
рения и одобрения;
 11. прави предложение до министъра на
транспорта и съобщенията за изменение и до-
пълнение на Тарифа № 5 за таксите, които се
събират в системата на Министерството на
транспорта и съобщенията, приета с Постанов-
ление № 81 на Министерския съвет от 2000 г.;
 12. участва в разработването на междуна-
родни договори в областта на гражданското
въздухоплаване;
13. организира и ръководи дейностите по
разследването на инциденти;
14. сключва договори, свързани с осъщест-
вяването на дейността на ГД “ГВА”;
15. предлага за утвърждаване бюджета на
ГД “ГВА” и съгласува програмите за необходи-
мите разходи за погасяване на получените кре-
дити, за инвестиционни разходи за развитие на
инфраструктурата и разходите за издръжка на
летищната администрация;
16. може да създава временни и постоянни
съвети и комисии;
17. изпълнява и други функции предвидени в
закон.”
3. Създава се ал. 5:
“(5) Главният директор може да оправо-
мощи длъжностни лица за издаването, отне-
мането или прекратяването на разрешения,
свидетелства, удостоверения или одобрения,
както и за ограничаването и спирането на
правата по тях.”
§ 5. Член 7 се изменя така:
“Чл. 7. (1) Дейността на ГД “ГВА” се извърш-
ва от обща и специализирана администрация,
организирани в три дирекции, които подпома-
гат главния директор при осъществяване на
правомощията му, осигуряват технически дей-
ността му и извършват дейности по админист-
ративното обслужване на гражданите и юриди-
ческите лица.
(2) Главна дирекция “Гражданска въздухо-
плавателна администрация” е с обща численост
на персонала 74 щатни бройки и има следната
структура:
1. главен директор;
2. главен секретар;
3. Дирекция “Финансово-административно,
правно и информационно обслужване”;
4. Дирекция “Летища, аеронавигационно
осигуряване, международно и икономическо
регулиране”;
5. Дирекция “Авиационна безопасност”.”
§ 6. В чл. 9, ал. 2 след думите “така също и”
съюзът “в” се заменя със “с”.
§ 7. В чл. 11 се правят следните изменения и
допълнения:
1. В ал. 1 след думите “международните до-
говорености” думата “за” се заменя с “в об-
ластта на”.
2. Алинея 2 се изменя така:
“(2) Компетентността на ГД “ГВА” се раз-
простира върху:
1. гражданското въздухоплаване и въздуш-
ното пространство на Република България,
включително над вътрешните и териториални-
те є води;
2. регистрираните в Република България
граждански въздухоплавателни средства и тех-
ните екипажи;
3. всички физически и юридически лица,
извършващи дейности в областта на граждан-
ското въздухоплаване, регламентирани от За-
кона за гражданското въздухоплаване и актовете
по прилагането му, включително и в чужбина.”
§ 8. В чл. 11а се правят следните изменения
и допълнения:
1. Досегашният текст на чл. 11а става ал. 1.
2. Създава се ал. 2:
“(2) Общата администрация е организирана
в Дирекция “Финансово-административно и
правно обслужване”.”
§ 9. Член 11б се отменя.
§ 10. Член 11в се отменя.
§ 11. В чл. 12 се правят следните изменения
и допълнения:
1. Алинея 2 се изменя така:
“(2) Специализираната администрация е
организирана в Дирекция “Летища, аеронави-
гационно осигуряване, международно и иконо-
мическо регулиране” и Дирекция “Авиационна
безопасност”.”